b'\n_START_ARTICLE_\nAi-Khanoum\n_START_SECTION_\nStrate\xc5\xa1ka lokacija\n_START_PARAGRAPH_\nIzbira te lokacije za ustanovitev mesta je bila verjetno posledica ve\xc4\x8d dejavnikov. Regija, ki jo namaka teka Oxus, je imela bogat kmetijski potencial. V gorati pokrajini Hinduku\xc5\xa1 so bogata  nahajali\xc5\xa1\xc4\x8da mineralov, \xc5\xa1e posebej znameniti tako imenovani rubini (pravzaprav spinel) iz Badak\xc5\xa1ana in zlato. Lokacija na kri\xc5\xbei\xc5\xa1\xc4\x8du med bakrijskim ozemljem in nomadskimi ozemlji na severu, je kon\xc4\x8dno omogo\xc4\x8dal dostop do trgovine s Kitajsko. Ne nazadnje Ai-Khanoum le\xc5\xbei na samem pragu anti\xc4\x8dne Indije, ki je omogo\xc4\x8dala neposredno povezavo z indijsko podcelino.\n_START_SECTION_\nGr\xc5\xa1ko mesto v Baktriji\n_START_PARAGRAPH_\nOdkrili so \xc5\xa1tevilne predmete in strukture, ki ka\xc5\xbeejo na visoko helenisti\xc4\x8dno kulturo, skupaj z vzhodnimi vplivi. \xc2\xbbIma vse zna\xc4\x8dilnosti helenisti\xc4\x8dnega mesta, z gr\xc5\xa1kim gledali\xc5\xa1\xc4\x8dem, gimnazijo in nekaterimi gr\xc5\xa1kimi hi\xc5\xa1ami s kolonadnimi dvori\xc5\xa1\xc4\x8di\xc2\xab\xc2\xa0(Boardman). Na splo\xc5\xa1no je bil A\xc3\xaf-Khanoum izredno pomembno gr\xc5\xa1ko mesto (1,5 km2), zna\xc4\x8dilno za Selevkidsko cesarstvo in nato gr\xc5\xa1ko-baktrijsko kraljestvo. Zdi se, da je bilo mesto uni\xc4\x8deno okoli 145 pr. n. \xc5\xa1t. in nikoli obnovljeno._NEWLINE_Ai-Khanoum je morda mesto, v katerem je Eukratida oblegal Demetrij, preden ga je uspel uspe\xc5\xa1no nadzotovati, da bi kon\xc4\x8dno osvojil Indijo (zgodovinar Justin).\n_START_SECTION_\nTrgovina z Mediteranom\n_START_PARAGRAPH_\nPrisotnost kozarcev za olj\xc4\x8dno olje v Ai-Khanoumu ka\xc5\xbee, da je bilo to olje uvo\xc5\xbeeno iz Sredozemlja, saj bi bil edini mo\xc5\xbeni vir Egejski bazen ali Sirija. To ka\xc5\xbee na pomembne trgovinske stike s Sredozemljem po dolgih in dragih kopenskih poteh.\n_START_SECTION_\nStiki z Indijo\n_START_PARAGRAPH_\nJu\xc5\xbeni del Afganistana pa do Hinduku\xc5\xa1a (Paropamisade = starodavno ime za Hinduku\xc5\xa1) se zdi, da je bil okupiran od Maurijskega cesarstva med letom 305 pr. n. \xc5\xa1t. do ponovnega zavzetja Demetrija leta 180 pr. n. \xc5\xa1t., in Ai-Khanoum je bil v bistvu mejno mesto le nekaj kilometrov od indijskih vladarjev, ve\xc4\x8d kot stoletje._NEWLINE_Med arheolo\xc5\xa1kimi ostanki Ai-Khanouma je bilo najdenih ve\xc4\x8d indijskih artefaktov, \xc5\xa1e posebej pripovedne plo\xc5\xa1\xc4\x8de intarzirane s \xc5\xa1koljkami, ki so bile sestavljene iz razli\xc4\x8dnih materialov in barv in naj bi predstavljale indijski mit o Kuntali. Najdeni so bili tudi \xc5\xa1tevilni indijski kovanci. _NEWLINE_V Ai-Khanoumu so na\xc5\xa1li tudi izredne gr\xc5\xa1ke kovance enega od zadnjih gr\xc5\xa1ko-bakrijskih kraljev, Agatokla Baktrijskega (vladal med 190-180 pr. n. \xc5\xa1t.). So indijski standardni kvadratni kovanci, ki nosijo prve znane predstavitve indijskih bo\xc5\xbeanstev, ki so jih razli\xc4\x8dno interpretirali kot Vi\xc5\xa1nu, \xc5\xa0iva, Vasudeva, Buda ali Balarama. Skupno je bilo leta 1970 v Ai-Khanoumu odkritih \xc5\xa1est tak\xc5\xa1nih srebrnih drahem z imenom Agatokla. Nekateri drugi kovanci naj bi predstavljali tudi budisti\xc4\x8dnega leva in indijsko boginjo Lak\xc5\xa1mi. Indijskih kovancev Agatokla je malo, a so spektakularni. Ti kovanci ka\xc5\xbeejo pripravljenost gr\xc5\xa1kih kraljev, da predstavljajo bo\xc5\xbeanstva tujega izvora. Posvetitev gr\xc5\xa1kega odposlanca h kultu Garuda v Heliodorovem stebru v Besnagarju bi lahko kazala tudi na dolo\xc4\x8deno stopnjo verskega sinkretizma._NEWLINE_Razli\xc4\x8dne son\xc4\x8dne ure, vklju\xc4\x8dno tropske, prilagojene zemljepisni \xc5\xa1irini Ujjaina, so bile najdene v izkopavanjih, in prav tako nakazujejo, da se je lahko nekaj prenosa v indijsko astronomijo zgodilo zaradi \xc5\xa1tevilnih interakcij z Maurijskim cesarstvom in poznej\xc5\xa1i \xc5\xa1iritvi Indo-Grkov v Indijo.\n_START_SECTION_\nVpliv na indijsko umetnost\n_START_PARAGRAPH_\nAi-Khanoum je bil v edinstvenem polo\xc5\xbeaju, da bi vplival tudi na indijsko kulturo. Velja, da je je bil eden glavnih akterjev pri prenosu umetni\xc5\xa1kega vpliva iz zahoda v Indijo, na primer pri ustvarjanju A\xc5\xa1oka stebrov ali izdelavi kvazi-jonskega Pataliputre kapitela, ki so bili vsi kasnej\xc5\xa1i od ustanovitve Ai-Khanouma ._NEWLINE_Obseg posvojitve izhaja iz oblik, kot so vzorec kroglic in kolutov, osrednji model plamenske palmete in \xc5\xa1tevilne druge oblike (na primer sima), realisti\xc4\x8dno oblikovanje \xc5\xbeivalskih kipov ter oblikovanje in delovanje jonske ante kapitela v pala\xc4\x8di Pataliputre. <refJohn Boardman "The Origins of Indian Stone Architecture", p.13-22, Bulletin of the Asia Institute</ref>\n_START_SECTION_\nNumizmatika\n_START_PARAGRAPH_\nV Ai-Khanoumu je bilo najdenih veliko kovancev Selevkidov in Baktrijcev, kakor tudi deset praznih plo\xc5\xa1\xc4\x8dic, kar ka\xc5\xbee na to, da je v mestu obstajala kovnica.  Ai-Khanoum je o\xc4\x8ditno imel simbol mesta (trikotnik v krogu, z razli\xc4\x8dnimi razli\xc4\x8dicami), ki je bil odtisnjen na opeki, ki so pri\xc5\xa1le iz najstarej\xc5\xa1ih zgradb v mestu._NEWLINE_Isti simbol je bil uporabljen na razli\xc4\x8dnih vzhodnih kovancih kar ka\xc5\xbee, da so bili verjetno kovani v Ai-Khanoumu, ki je bil verjetno ve\xc4\x8dji kova\xc5\xa1ki center kot celo Baktrijo. _NEWLINE_Kovanci, najdeni v Ai-Khanoumu, se za\xc4\x8dnejo s selevkisdkimi, vendar se nenadoma kon\xc4\x8dajo s tistimi od Eukratida, kar nakazuje, da je bilo mesto ob koncu njegove vladavine osvojeno.\n_START_SECTION_\nInvazija nomadov\n_START_PARAGRAPH_\nInvazija indoevropskih nomadov s severa (Skiti in nato [[Juezhi) so pre\xc5\xa1li reko Oxus in obvladali Baktrijo okoli 135 pr. n. \xc5\xa1t. Zdi se, da je bilo mesto po napadih Yuezhov popolnoma opu\xc5\xa1\xc4\x8deno med 140. in 120. pr. n. \xc5\xa1t. V vseh ve\xc4\x8djih stavbah v mestu obstajajo dokazi velikih po\xc5\xbearov. Zadnji gr\xc5\xa1ko-baktrijski kralj Heliokel je prestavil svojo prestolnico iz Balka okoli 125 pr. n. \xc5\xa1t. in se preselil v kabulsko dolino. V Ai-Khanoumu ni bilo najdenih nobenih kovancev Heliokla, kar ka\xc5\xbee na to, da je bilo mesto ob koncu vladavine Evkratida uni\xc4\x8deno. Grki so \xc5\xa1e naprej vladali v razli\xc4\x8dnih delih severne Indije pod Indo-gr\xc5\xa1kim kraljestvom do okoli leta 10 n. \xc5\xa1t., ko so njihovo zadnje kraljestvo osvojili Indo-Skiti. Le nekaj desetletij pozneje so se Yuezhi zdru\xc5\xbeili, da bi oblikovali Ku\xc5\xa1anski imperij in se raz\xc5\xa1iril v severni Indiji._NEWLINE_Leta 1838 je poro\xc4\x8dnik Wood sli\xc5\xa1al, da lokalni ljudje najdi\xc5\xa1\xc4\x8de imenujejo \xc2\xbbBarbarrah\xc2\xab\xc2\xa0[21]. Tako kot pri drugih arheolo\xc5\xa1kih najdi\xc5\xa1\xc4\x8dih, kot sta Begram ali Hadda, je bila v vojni v Afganistanu od padca komunisti\xc4\x8dne vlade plenjena lokacija Ai-Khanoum.\n_START_SECTION_\nPomembnost\n_START_PARAGRAPH_\nNajdbe so zelo pomembne, saj do tega odkritja niso odkrili nobenih ostankov gr\xc5\xa1ko-baktrijskih in indo-gr\xc5\xa1kih civilizacij na vzhodu (razen obilja kovancev), zaradi \xc4\x8desar so nekateri govorili o \xc2\xbbBaktrijskem prividu\xc2\xab._NEWLINE_Ai-Khanoum je bil sredi\xc5\xa1\xc4\x8de helenisti\xc4\x8dne kulture na pragu Indije, med obema podro\xc4\x8djema pa je bilo mo\xc4\x8dno vzajemno zavedanje. Nekaj let po ustanovitvi mesta, okoli leta 258 pr. n. \xc5\xa1t., je indijski cesar A\xc5\xa1oka izklesal kamnit napis v gr\xc5\xa1kem in aramejskem jeziku, naslovljen na Grke v regiji, Kandaharski edikt, v bli\xc5\xbenjem mestu Kandahar._NEWLINE_Odkritje Ai-Khanouma daje tudi novo perspektivo o vplivu gr\xc5\xa1ke kulture na vzhod in ponovno potrjuje vpliv Grkov na razvoj gr\xc5\xa1ko-budisti\xc4\x8dne umetnosti.'